मई तक खुलेंगी बंद खदानें, एक हजार करोड़ से घर-घर तक पहुंचेगा शुद्ध पानी
भास्कर न्यूज| चक्रधरपुर/सोनुवा/ गोइलकेरा
मुख्यमंत्रीरघुवर दास ने शनिवार को पोड़ाहाट अनुमंडल के सोनुवा प्रखंड मैदान में प्रखंड सह अंचल कार्यालय का उदघाटन किया। समारोह को संबोधित करते हुए उन्होंने कहा कि राज्य की सभी बंद खदानें मई माह तक खुल जाएंगी। माइनिंग एरिया से 30 प्रतिशत रॉयल्टी के तहत सरकार को एक हजार करोड़ प्राप्त हुए हैं। इस पैसे से पाइपलाइन के माध्यम से घर-घर तक पेयजल की व्यवस्था की जाएगी। कहा- चाईबासा के लोग गरीबी और लाल पानी पीने के लिए विवश हैं। एक-दो वर्ष में पश्चिमी सिंहभूम विकसित जिले के रूप में जाना जाएगा। 80 प्रतिशत बीमारी दूषित जल से होती है। इसे दूर करने के लिए जिले में कई योजनाएं शुरू की जा रही हैं। ग्रामीण जलापूर्ति योजना पर 15 करोड़ रुपए खर्च होंगे। सारंडा की चिरिया पंचायत के सातों गांवों में 3 करोड़ 70 लाख की लागत से जलापूर्ति योजना लगेगी। वहीं गुदड़ी बंदगांव प्रखंड में 4 करोड़ 13 लाख की लागत से 20 मिनी जलापूर्ति योजना चालू की जा रही है। उन्होंने कहा कि एक हजार करोड़ से जिले में 256 किमी सड़क का निर्माण होगा।
सोनुवा में प्रखंड कार्यालय भवन उदघाटन समारोह के दौरान बेहतर कार्य के लिए महिला को प्रशस्ति पत्र देते मुख्यमंत्री।
अनुमंडल के पांच प्रखंडों के कस्तूरबा स्कूलों को मिली एंबुलेंस
मुख्यमंत्रीरघुवर दास ने सीएसआर की ओर से मिली एंबुलेंसों को अनुमंडल के पांच प्रखंडों के कस्तूरबा गांधी आवासीय विद्यालयों की वार्डन को सौंपा। इसमें चक्रधरपुर, बंदगांव, सोनुवा, गोइलकेरा और मनोहरपुर प्रखंड के कस्तूरबा गांधी आवासीय विद्यालय शामिल हैं।
10को मिला नियुक्ति पत्र
जिलास्थापना शाखा से अनुकंपा पर मुकेश कुमार पुरती, मो. गालिब, स्मृति एक्का, जगन्नाथ सुंडी, अमृत महतो तथा रोजगार सेवक के लिए चंद्र शेखर प्रधान, गोपीनाथ साहू, अनुरुप मुंडू, भगत नायक, सोमनाथ सिंकू और फिलमन लोंगा को नियुक्ति पत्र दिया गया।
शून्य ड्रॉप आउट में इन पंचायतों के मुखियाओं को किया सम्मानित
लुपुंगगुटूपंचायत मुखिया आशा सुंडी, झींकपानी के केलेंडे मुखिया सरिता आल्डा, तांतनगर के तेतेड़ा मुखिया गणेश पुरती, हाटगम्हरिया के जयपुर मुखिया खुशबू हेंब्रम, चक्रधरपुर के गुलकेड़ा मुखिया पोंडेराम सामड़ को मुख्यमंत्री ने प्रशस्ति पत्र देकर सम्मानित किया। वहीं राज्य में 80 प्रतिशत शिक्षकों की कमी के बावजूद संबर्द्धन योजना के तहत नि:शुल्क शिक्षा देने वालों को मुख्यमंत्री ने पहचान पत्र वितरण किया। इसमें विकास चंद्र प्रधान, घनश्याम प्रधान आदि शामिल थे।
ड्रोन से कार्यक्रम स्थल की सुरक्षा निगरानी
सोनुवास्टेडियम में मुख्यमंत्री के कार्यक्रम की सुरक्षा काफी चाक-चौबंद थी। पुलिस अधीक्षक अनीश गुप्ता खुद मोर्चा संभाले हुए थे। सीएम के सुरक्षा की निगरानी ड्रोन से हो रही थी। सुरक्षा में भारी संख्या में सुरक्षा बल तैनात थे। निश्चिंतपुर स्थित हेलीपैड से लेकर सोनुवा स्टेडियम तक जगह-जगह जिला पुलिस एवं सीआरपीएफ के जवान तैनात थे।
50 करोड़ की लागत से बनेगी सेरेंगदा सड़क
मुख्यमंत्रीने जिले भर में सड़कों का जाल बिछाने के लिए कई नई सड़क परियोजनाओं की घोषणा की। गोइलकेरा से गुदड़ी प्रखंड को भी जोड़ने के लिए गोइलकेरा-सेरेंगदा सड़क के निर्माण कराने की घोषणा की। 50 करोड़ की लागत से गोइलकेरा-सेरेंगदा सड़क तथा 58 करोड़ से बांझीकुसुम-टोकलो पथ का चौड़ीकरण होगा।
नए प्रखंड कार्यालय में नहीं आए सीएम
नवनिर्मितप्रखंड सह अंचल कार्यालय का उद्घाटन करने पहुंचे मुख्यमंत्री नए भवन में नहीं पहुंचे। यहां शिलापट के अनावरण की सभी तैयारियां धरी रह गई। अधिकारी संवेदक उनकी प्रतीक्षा करते रहे। लेकिन कार्यक्रम खत्म होने के बाद सीएम भोजन के लिए फॉरेस्ट रेस्ट हाउस चले गए। कुछ समय बाद वह सीधे हेलीपैड के लिए रवाना हो गए।
hin_Deva bho_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva